wickkiey/tamil-wikipedia-chunked huggingface dataset:
# பரவளைவு

கணிதத்தில் **பரவளைவு** அல்லது **பரவளையம்** (ஆங்கிலம்:*parabola*) என்பது ஓர் கூம்பு வெட்டாகும். இக்கூம்பு வெட்டின் ஆங்கிலப் பெயர், *parabola* என்பது *παραβολή* என்ற கிரேக்கச் சொல்லிலிருந்து தோன்றியது. ஓர் நேர்வட்டக் கூம்பின் உச்சியையும் அதன் அடிவட்டப் பரிதியில் அமையும் ஒரு புள்ளியையும் இணைக்கும் கோட்டிற்கு இணையான ஒரு தளத்தால், அக்கூம்பு வெட்டப்படும் போது கிடைக்ககூடிய வெட்டுமுக வடிவமே பரவளையமாகும்.  
பரவளையத்தின் மற்றுமொரு வரையறை:  
ஒரு நிலையான புள்ளி மற்றும் ஒரு நிலையான கோடு இரண்டிலிருந்தும் எந்த நிலையிலும் சமதூரத்திலேயே உள்ளவாறு இயங்கும் ஒரு புள்ளியின் இயங்குவரையாகப் பரவளைவு வரையறுக்கப்படுகிறது. இவ்வரையறையில் குறிப்பிடப்படும் நிலையான புள்ளி பரவளைவின் குவியம்) எனவும் நிலையான கோடு பரவளைவின் இயக்குவரை எனவும் அழைக்கப்படுகின்றன.  
பரவளைவின் இயக்குவரைக்குச் செங்குத்தாகக் குவியத்தின் வழியே செல்லும் கோடு பரவளைவின் சமச்சீர் அச்சு என அழைக்கப்படும். இந்த அச்சும் பரவளைவின் வளைவரையும் வெட்டிக் கொள்ளும் புள்ளி பரவளைவின் உச்சி எனப்படும். பரவளைவின் உச்சிப் புள்ளியில் வளைவரையின் வளைவு மிக அதிகமாக இருக்கும். பரவளைவுகள் மேற்புறம், கீழ்ப்புறம், இடப்புறம் மற்றும் வலப்புறம் திறந்த அமைப்புகளாக அமையலாம். பரவளைவுகள் வடிவொத்தவை.  
தானுந்துகளில் அமைக்கப்பட்டுள்ள முகப்பு விளக்குகளிலிருந்து ஏவுகணைகள் வரை பரவளைவுகளின் பயன்பாடு விரிந்துள்ளது. இயற்பியல், பொறியியல் போன்ற முக்கியமான பலதுறைகளில் பரவளைவு பயன்படுகிறது.
# பரவளைவு

## வரலாறு

வடிவமைக்கப்பட்ட பரவளையக் கவராயம்]]  
கூம்பு வெட்டுகளைப் பற்றி முதன்முதலாக கிமு நான்காம் நூற்றாண்டின் கிரேக்க கணிதவியலாளர் மெனக்மஸ் ஆராய்ந்துள்ளார். கவராயமும் நேர்விளிம்பும் கொண்டு தீர்க்கமுடியாத கணக்கான கனசதுரத்தை இரட்டிப்பாக்குதலுக்கு இவர் பரவளைவுகளைப் பயன்படுத்தித் தீர்வு கண்டார். (எனினும் அத்தீர்வு கவராயம் மற்றும் நேர்விளிம்பு வரைமுறை எதிர்நோக்கும் தேவைகளைப் பூர்த்தி செய்யவில்லை). கிமு மூன்றாம் நூற்றாண்டில் ஆர்க்கிமிடீசால், அவரது படைப்பான *The Quadrature of the Parabola* இல் பரவளையத்துண்டு என அழைக்கப்பட்ட பரவளையத்துக்கும் ஒரு கோட்டுத்துண்டுக்கும் இடைப்பட்டப் பரப்பு கணக்கிடப்பட்டது. இந்த வளைவரைக்குப் பரவளைவு என்ற பெயரிட்டது கணிதவியலாளர் அப்பலோனியசாகும். பரவளைவு மற்றும் பிற கூம்பு வெட்டிகளின் குவியம்-இயக்குவரை பண்பைக் கண்டுபிடித்தவர் அலெக்சாண்டிரியாவின் கணிதவியலாளர் பாப்பஸ்.  
புவியீர்ப்பினால் ஏற்படும் சீரான முடுக்கத்தின் விளைவாக ஒரு எறிபொருளின் பாதை பரவளைவாக அமைவதைக் கலீலியோ கண்டுபிடித்தார். தெறிப்புவகைத் தொலைநோக்கிக் கண்டுபிடிக்கப்படும் முன்பே ஒரு பரவளைவுத் தெறிப்பியால் ஒரு பிம்பத்தை உருவாக்க முடியும் என்ற கருத்து நன்கறியப்பட்டிருந்தது. ரெனே டேக்கார்ட், *மாரின் மெர்சென்னே* மற்றும் *ஜேம்ஸ் கிரகரி* போன்ற பல கணிதவியலாளர்களால் அதற்கான வடிவமைப்புகள் முன் வைக்கப்பட்டன. 1668 இல் முதல் தெறிப்புவகைத் தொலைநோக்கி உருவாக்கிய ஐசக் நியூட்டன் அமைப்பது கடினம் என்ற காரணத்தால் பரவளைய எதிரொளிப்பிக்குப் பதில் கோளவடிவ எதிரொளிப்பியைப் பயன்படுத்தினார். பெரும்பாலான தற்காலத்தைய தெறிப்புவகைத் தொலைநோக்கிகள், செயற்கைக்கோள் தட்டுகள் மற்றும் ராடார் ஏற்பிகளில் பரவளைய ஆடிகள் பயன்படுத்தப்படுகின்றன.
# பரவளைவு

## சமன்பாடு-கார்ட்டீசியன் ஆள்கூறுகளில்

பரவளையத்தின் இயக்குவரையின் சமன்பாடு: *x* = −*p*; குவியம் (*p*,&nbsp;0) மற்றும் பரவளையத்தின் மீது ஏதேனும் ஒரு புள்ளி (*x*,&nbsp;*y*) எனில்:  
பாப்பசின் பரவளைய வரையறைப்படி, புள்ளிக்கும் குவியத்திற்கும் இடையேயுள்ள தூரமும் அப்புள்ளிக்கும் இயக்குவரைக்கும் இடையேயுள்ள தூரமும் சமமாக இருக்கும்.  
:<math>x+p=\sqrt{(x-p)^2+y^2}. </math>  
இருபுறமும் வர்க்கப்படுத்திச் சுருக்க:  
:<math>y^2 = \ </math>  
இதுவே பரவளையத்தின் சமன்பாடாகும். இச்சமன்பாட்டில் *x* மற்றும் *y* இரண்டையும் பரிமாற்றக் கிடைக்கும் சமன்பாடு தருவது நிலைக்குத்து அச்சினைக் கொண்ட பரவளையம்.  
:<math>x^2 = 4py.\ </math>  
பரவளையத்தின் உச்சியை ஆதியாக மட்டுமல்லாமல் வேறு ஏதேனுமொரு புள்ளி (*h*,&nbsp;*k*) ஆக எடுத்துக் கொண்டால் நிலைக்குத்து அச்சு கொண்ட பரவளைவின் சமன்பாடு:  
:<math>(x-h)^{2}=4p(y-k).\,</math>  
இச்சமன்பாட்டைப் பின்வருமாறும் கொள்ளலாம்:  
:<math>y=ax^2+bx+c\,</math>
எனவே *x* இல் அமைந்த இருபடிச் சார்பின் வரைபடம் நிலைக்குத்து அச்சினைக் கொண்டதொரு பரவளையமாகும்.  
பொதுவாக பரவளையமானது கார்ட்டீசியன் தளத்தில் பின்வரும் சமன்பாட்டால் (தரப்பட்டக் கட்டுப்பாட்டுக்கு உட்பட்டு) குறிக்கப்படும்:  
:<math> A x^{2} + B xy + C y^{2} + D x + E y + F = 0 \,</math>  
இச்சமன்பாடு பரவளைவைக் குறிப்பதற்குத் தேவையான கட்டுப்பாடு:  
:<math>B^{2} = 4 AC,\,</math>  
இச்சமன்பாட்டின் கெழுக்கள் எல்லாம் மெய்யெண்கள். மேலும் *A* மற்றும் *C* இரண்டும் ஒரே சமயத்தில் பூச்சியமாக இருக்காது.  
இச்சமன்பாடு பரவளைவைக் குறிக்க, இரு நேரியல் சமன்பாடுகளாகக் காரணிப்படுத்த இயலாத ஒன்றாக இருக்க வேண்டும். பின்வரும் 3×3 அணிக்கோவையின் மதிப்பு பூச்சியமாக இல்லாமல் இருந்தால், இருந்தால் மட்டுமே மேலே தரப்பட்ட சமன்பாட்டினைப் பிரிக்க முடியாது.  
:<math>\det \begin{bmatrix}
A & B/2 & D/2 \\
B/2 & C & E/2 \\
D/2 & E/2 & F
\end{bmatrix} \not = 0</math>
:அதாவது, <math>(AC - B^2/4)F + BED/4 - CD^2/4 - AE^2/4 \not = 0 </math>  
அவ்வாறு பிரிக்கக் கூடியதாயின் அச்சமன்பாடு இரட்டைக் கோடுகளைக் குறிக்கும். அவ்விரண்டு கோடுகளும் இணையான, கற்பனையான அல்லது ஒன்றோடொன்று பொருந்தும் கோடுகளாக அமையலாம்.
# பரவளைவு

## சமன்பாடு-கார்ட்டீசியன் ஆள்கூறுகளில்

### தொகுப்பு

பரவளையத்தின் உச்சி <math>(h,k)</math> மற்றும் உச்சியிலிருந்து குவியத்திற்கும் இயக்குவரைக்கும் இடையேயுள்ள தூரங்கள் <math>p</math> எனில்:
# பரவளைவு

## சமன்பாடு-கார்ட்டீசியன் ஆள்கூறுகளில்

### தொகுப்பு

#### நிலைக்குத்து சமச்சீர் அச்சுடைய பரவளையம்

கார்ட்டீசியன் வடிவம்:  
:<math>(x - h)^2 = 4p(y - k) \,</math>
:<math>y =\frac{(x-h)^2}{4p}+k\,</math>
:<math>y = ax^2 + bx + c \,</math>  
இங்கு
:<math>a = \frac{1}{4p}; \ \ b = \frac{-h}{2p}; \ \ c = \frac{h^2}{4p} + k; \ \ </math>
:<math>h = \frac{-b}{2a}; \ \ k = \frac{4ac - b^2}{4a}</math>.  
துணையலகு வடிவம்:  
:<math>x(t) = 2pt + h; \ \ y(t) = pt^2 + k \, </math>
# பரவளைவு

## சமன்பாடு-கார்ட்டீசியன் ஆள்கூறுகளில்

### தொகுப்பு

#### கிடைமட்ட சமச்சீர் அச்சுடைய பரவளையம்

கார்ட்டீசியன் வடிவம்:
:<math>(y - k)^2 = 4p(x - h) \,</math>
:<math>x =\frac{(y - k)^2}{4p} + h;\ \,</math>
:<math>x = ay^2 + by + c \,</math>  
இங்கு  
:<math>a = \frac{1}{4p}; \ \ b = \frac{-k}{2p}; \ \ c = \frac{k^2}{4p} + h; \ \ </math>
:<math>h = \frac{4ac - b^2}{4a}; \ \ k = \frac{-b}{2a}</math>.  
துணையலகு வடிவம்:  
:<math>x(t) = pt^2 + h; \ \ y(t) = 2pt + k \, </math>
# பரவளைவு

## சமன்பாடு-கார்ட்டீசியன் ஆள்கூறுகளில்

### தொகுப்பு

#### பொது வடிவம்

பரவளையத்தின் பொதுவடிவம்:  
:<math>(\alpha x+\beta y)^2 + \gamma x + \delta y + \epsilon = 0 \,</math>  
கூம்புவெட்டின் பின்வரும் பொதுச்சமன்பாட்டிலிருந்து இச்சமன்பாடு பெறப்படுகிறது:  
:<math>Ax^2 +Bxy + Cy^2 + Dx + Ey + F = 0 \, </math> மற்றும் பரவளையத்திற்கான கட்டுப்பாடு
:<math>B^2=4AC \,</math>.  
பொதுவாக:  
குவியம் *F*(*u*, *v*) மற்றும் இயக்குவரை <math>ax+by+c=0 \,</math> கொண்ட பரவளையத்தின் சமன்பாடு:  
:<math>\frac{\(ax+by+c\)^2}=\(x-u\)^2+\(y-v\)^2 \,</math>
# பரவளைவு

## ஏனைய வடிவவியல் வரையறைகள்

- ஒரு பரவளையத்தை மையவிலக்கம் 1 ஆகக் கொண்ட கூம்பு வெட்டாகக் கருதலாம். இதன் விளைவாக அனைத்து பரவளைவுகளும் வடிவொத்தவை. அதாவது அனைத்து பரவளையங்களின் அளவுகள் வெவ்வேறாக இருந்தாலும் அவற்றின் வடிவங்கள் சமமாக இருக்கும்.
- ஒரு குவியம் நிலையானதாகவும் மற்றொரு குவியம் ஏதாவது ஒரு திசையில் தொலைவாக நகருகின்ற நீள்வட்டத் தொடர்களின் எல்லையாக பரவளையத்தைக் கருதலாம்.
- இரண்டில் ஒரு குவியத்தினை முடிவிலியில் கொண்ட நீள்வட்டமாக, பரவளையத்தைக் கருதலாம்.
- இதயவளையின் நேர்மாறு உருமாற்றமாகப் பரவளையம் அமையும்.  
பரவளைவிற்கு ஒரேயொரு பிரதிபலிப்புச் சமச்சீர் அச்சு உண்டு. இந்த அச்சு பரவளையத்தின் குவியத்தின் வழியாக இயக்குவரைக்குச் செங்குத்தாக அமையும். இந்த அச்சும் பரவளையமும் சந்திக்கும் புள்ளி பரவளையத்தின் உச்சி என அழைக்கப்படுகிறது. பரவளையமானது இவ்வச்சைப் பொறுத்து சுழல்வதால் உருவாகும் முப்பரிமாண வடிவம் பரவளையத்திண்மம் எனப்படும்.  
பரவளைய வடிவத் தோற்றங்களை நடைமுறையில் பல இடங்களில் காண முடியும்.
# பரவளைவு

## குவியம் காணல்

ஆதி (0,0) யை உச்சியாகவும் *y*-அச்சை சமச்சீர் அச்சாகவும் கொண்ட பரவளையம்:  
:<math> y = a x^2\,\!</math>  
குவியம் *F* (0,*f*) மற்றும் இயக்குவரை கோடு *L* மற்றும் *P* பரவளையத்தின் மீது ஏதேனும் ஒரு புள்ளி எனில் பரவளையத்தின் வரையறைப்படி:  
:<math> \| FP \| = \| QP \|</math>  
இயக்குவரை பரவளையத்தின் சமச்சீர் அச்சிற்குச் செங்குத்தாக இருக்கும் என்பதால் இங்கு இயக்குவரை *x* அச்சுக்கு இணையாகவும் (0,-*f*) புள்ளிவழியாக செல்வதாகவும் இருக்கும். எனவே பரவளையத்தின் மீதான புள்ளி *P=(x,y)* ஆனது (0,*f*) மற்றும் (*x*,-*f*) ஆகிய இரு புள்ளிகளிலிருந்தும் சமதூரத்தில் அமையும்.  
*x* மற்றும் *f-y* இரண்டையும் ஒரு செங்கோண முக்கோணத்தின் தாங்கிப் பக்கங்களாகக் கொண்டால் அதன் செம்பக்கம் *FP*:  
:<math> \| FP \| = \sqrt{ x^2 + (f - y)^2 }\,\!</math>  
மேலும் *QP*:  
:<math> \| QP \| = f + y\,\!</math>  
இரண்டையும் சமப்படுத்த:  
:<math> \| FP \| = \| QP \| \,\!</math>  
:<math> \sqrt{x^2 + (f - a x^2 )^2 } = f + a x^2\,\!</math>  
இருபுறமும் வர்க்கம் காண:  
:<math> x^2 + (f^2 - 2 a x^2 f + a^2 x^4) = (f^2 + 2 a x^2 f + a^2 x^4)\,\!</math>  
:<math> x^2 - 2 a x^2 f = 2 a x^2 f\,\!</math>  
:<math> x^2 = 4 a x^2 f\,\!</math>  
*x²* ஆல் வகுக்க (*x* பூச்சியமற்றதாகக் கொள்ளப்படுகிறது):  
:<math> 1 = 4 a f\,\!</math>  
:<math> f = {1 \over 4 a }\,\!</math>  
எனவே பரவளையம் <math>y=ax^2</math> என்பதை <math>4fy = x^2\,\!</math> என எழுதலாம்.  
- பரவளையத்தின் சமன்பாடு <math>y=x^2</math> எனில் அதன் குவியம் *F* (0,¼) ஆகும்.  
- பரவளையத்தின் சமன்பாடு <math>y=ax^2+bx+c\,\!</math> எனில் அதன் குவியம்:  
:<math>\ (\frac{-b}{2a},\frac{-b^2}{4a}+c+\frac{1}{4a} \)\,\!</math>  
:<math>\ (\frac{-b}{2a},c-\frac{b^2-1}{4a} \)\,\!</math>  
இயக்குவரையின் சமன்பாடு:  
:<math>y=\frac{-b^2}{4a}+c-\frac{1}{4a}\,\!</math>  
:<math>y=c-\frac{b^2+1}{4a}\,\!</math>
# பரவளைவு

## செவ்வகலம்

பரவளையத்தின் குவியத்தின் வழியாக அதன் இயக்குவரைக்கு இணையாக வரையப்பட்ட நாண் பரவளையத்தின் செவ்வகலம் (latus rectum) எனப்படும். செவ்வகலத்தில் பாதி அரைச் செவ்வகலம் எனப்படும்.  
:<math> y = a x^2\,\!</math> பரவளையத்தின் செவ்வகலத்தின் நீளம் <math>2a. </math>
# கல்திட்டை

**கல்திட்டைகள்** (*Dolmen*) எனப்படுவன, பெருங்கற்காலப் பண்பாட்டைச் சேர்ந்த இறந்தவர்களுக்கான நினைவுச் சின்னங்களில் ஒரு வகையாகும். இது பொதுவாக, மூன்று அல்லது அதற்கு மேற்பட்ட செங்குத்தான கற்களையும், அவற்றினால் கிடைநிலையில் தாங்கப்படும் பெரிய தட்டையான கற்பலகை ஒன்றையும் கொண்டிருக்கும். இவை, பொதுவாகப் பொந்து போன்ற அமைப்பை உருவாக்குவதற்காக மண்ணினால் அல்லது சிறிய கற்களினால் மூடி அடைக்கப்பட்டிருப்பது உண்டு. ஆனாலும் பெரும்பாலான இடங்களில், பெரிய கற்களாலான அமைப்புகள் மட்டும் இருக்க, அடைப்புக்கள் காலப்போக்கில் அழிந்துவிட்டன.  
தொடக்கக் கல்திட்டைகள் ஏன், யாரால், எப்பொழுது கட்டப்பட்டன என்பது குறித்துத் தெளிவில்லை. அறியப்பட்டவற்றுள் மிகப் பழைய கல்திட்டைகள் மேற்கு ஐரோப்பாவில் காணப்படுகின்றன. இவை ஏறத்தாழ 7,000 ஆண்டுகளுக்கு முற்பட்டவை. இவை யாரால் கட்டப்பட்டவை என்பதைத் தொல்லியலாளர்கள் இன்னும் கண்டுபிடிக்கவில்லை. இதனால், இவை எதற்காகக் கட்டப்பட்டன என்று அறிவது கடினமாக உள்ளது. தெளிவான சான்றுகள் இல்லாவிட்டாலும், இவை எல்லாமே கல்லறைகளாகவோ அல்லது புதைகுழிகளாகவோ இருக்கலாம் என்றே பொதுவாகக் கருதப்படுகின்றன. கதிரியக்கக்கார்பன் முறை மூலம் காலத்தை அறிவியல் அடிப்படையில் கணிக்கத்தக்க மனித எச்சங்கள் இவ்வாறான கல்திட்டைகளுக்கு அருகில் காணப்படுவது உண்டு. ஆனாலும், இவ்வெச்சங்கள் கல்திட்டைகள் கட்டப்பட்ட காலத்தைச் சேர்ந்தவை என நிரூபிப்பது கடினம்.
# கல்திட்டை

## கல்திட்டைகள் காணப்படும் இடங்கள்

கல்திட்டைகள் உலகின் பல பகுதிகளிலும் காணப்படுகின்றன. பெருங்கற்காலப் பண்பாடு உலகின் வெவ்வேறு பகுதிகளில் வெவ்வேறு காலகட்டங்களில் காணப்பட்டதினால். இப் பண்பாட்டுச் சின்னமான கல்திட்டைகளின் காலமும் நாட்டுக்கு நாடு வேறுபடுகின்றன.
# கல்திட்டை

## கல்திட்டைகள் காணப்படும் இடங்கள்

### ஐரோப்பா

பெருங்கற்கால நினைவுச் சின்னங்கள், பால்ட்டிக் மறும் வட கடற்கரைப் பகுதிகளில், ஸ்பெயின் மற்றும் போர்த்துக்கல் நாடுகளுக்குத் தெற்கே காணப்பட்டுள்ளன.
# கல்திட்டை

## கல்திட்டைகள் காணப்படும் இடங்கள்

### ஆசியா

#### கொரியா

இது போன்ற நினைவுச் சின்னங்கள் உலகின் பல பகுதிகளிலும் காணப்படுகின்றன. உலகில் மிகச் செறிவாக அமைந்துள்ள கல்திட்டைகள் கொரியத் தீவக்குறையில் காணப்படுகின்றன. இவை, கி.மு முதலாம் ஆயிரவாண்டில் இருந்தான காலப் பகுதிகளைச் சேர்ந்தவை. தென்கொரியாவிலும், வடகொரியாவிலும் உள்ள கற்திட்டைகளின் எண்ணிக்கை சுமார் 30,000 ஆகும். இது உலகிலுள்ள மொத்தக் கற்திட்டைகளின் எண்ணிக்கையில் ஏறத்தாழ 40% ஆகும். யுனெஸ்கோ உலக பாரம்பரியக் களங்களான கோச்சாங், இவாசுன், காங்வா( இவாசுன் – ) ஆகிய மூன்று களங்களில் மட்டும் 1000க்கு மேற்பட்ட கல்திட்டைகள் உள்ளன. வடக்கத்திய வகையைச் சேர்ந்த, கங்வா என்னும் இடத்திலுள்ள கற்திட்டைகள் மேசை போன்ற அமைப்புடையவை. இதிலே முன்னோருக்கான கிரியைகள் நடத்தப்பட்டன. தென்கொரியாவில் உள்ள இது போன்ற கற்திட்டைகளில் மிகப் பெரியது இதுவே. இது 2.6 x 7.1 x 5.5 மீட்டர் அளவுகள் கொண்டது.  
கல்திட்டைக்கான கொரிய மொழிச் சொல் "கொயின்டோல்" என்பது. "தாங்கப்பட்ட கல்" என்பது இதன் பொருள். உலகின் பிற பகுதிகளில் கல்திட்டைகள் குறித்த ஆய்வுகள் பொருமளவில் இடம்பெற்றதற்கு மிகப் பிற்பட்ட காலத்திலேயே கொரியாவில் பெருங்கற்காலச் சின்னங்கள் குறித்த ஆய்வுகள் தொடங்கின. 1945க்குப் பின்னரே கொரிய அறிஞர்களால் புதிய ஆய்வுகள் தொடங்கப்பெற்றன. கொரியக் கல்திட்டைகளின் உருவவியல் வளர்ச்சி அத்திலாந்திக் ஐரோப்பியக் கல்திட்டைகளிலிருந்தும் வேறுபட்டுத் தனித்துவம் வாய்ந்தவையாகக் காணப்படுகின்றன.
# கல்திட்டை

## கல்திட்டைகள் காணப்படும் இடங்கள்

### ஆசியா

#### இந்தியா

இந்தியாவிலும் பல பகுதிகளில் கற்திட்டைகள் உண்டு. கேரளாவின், மறையூர் என்னுமிடத்திலிருந்து 7 கிலோமீட்டர் தொலைவில் உள்ள அழிஞ்சுவாடு என்னும் சிற்றூருக்கு அண்மையில் கற்திட்டைகள் காணப்படுகின்றன. இக் கற்திட்டைகள் இரண்டு முதல் ஐந்து கற்திட்டைகள் கொண்ட கூட்டங்களாக அமைக்கப்பட்டு உள்ளன. ஒவ்வொரு கூட்டமும் ஒரு குடும்பத்துக்கு உரியது எனக் கருதப்படுகின்றது. இப் பகுதியில் இவ்வாறான கூட்டங்கள் நூற்றுக்கணக்கில் காணப்படுகின்றன. இக்கற்திட்டைகள் கனமான கருங்கற்களால் ஆனவை. இப்பகுதி பல நூற்றாண்டுகளாக ஆதி சேரர் எனப்பட்ட இனக்குழு மரபினரின் புதைகுழிகளுக்கான இடமாக இருந்துள்ளது.
# கல்திட்டை

## தமிழ்நாடு

தமிழ்நாட்டில் சேலம் மாவட்டத்தில் கல்திட்டை கண்டுபிடிக்கப்பட்டுள்ளது. கல்வெட்டு ஆய்வாளர்கள் வீரராகவன், தொல்லியல் ஆர்வலர்கள் ஆறகளூர் வெங்கடேசன் ஆகியோருடன் கூடிய குழு இதனைக் கண்டறிந்துள்ளது. இது பொன்சொரி மலையில் 2,250 அடி உயரத்தில் தாமரைப்பாழி எனும் சுனையருகே உள்ளது. இதனை இறந்தவரின் வீடு என்று பொருள் படும்படி மாண்டவர் வீடு என அழைக்கப்பட்டு தற்போது பாண்டவர் வீடு என்று கூறுகின்றனர். இக்கற்திட்டை ஒரே பலகைக் கல்லால் அமைக்கப்படாமல் துண்டு கற்களை கொண்டு அமைக்கப்பட்டுள்ளது.
# கல்திட்டை

## மேலும் நிழற்படங்கள்

<>  
</>
# தமிழர் நாடகக் கலை

தமிழர் மரபில் தோன்றி வளர்ந்து நிலைபெற்று நிற்கும் நாடகக்கலையை தமிழர் நாடகக்கலை எனலாம். தமிழ் மரபில் கதை தழுவிவரும் ஆட்டத்தைக் கூத்து என்பர். வசனத்தில் பெரும்பாலும் அமைவதை நாடகம் என்பர். கூத்தும் நாடகமும் நெருக்கமுடைய கலைகள். இவை தமிழர் சூழமைவு கதைகளையும், அழகியலையும், கலைநுட்பத்தையும் வெளிப்படுத்துகின்றன.
# தமிழர் நாடகக் கலை

## வரலாறு

*முதன்மைக் கட்டுரை* *தமிழ் நாடக வரலாறு*  
இயல், இசை, நாடகம் என்று முத்தமிழ்களில் ஒன்றாக நாடகத்தை முன்னிறுத்தி தொன்று தொட்டு தமிழர் நாடகக்கலையில் ஈடுபட்டு வருகின்றனர். தொல்காப்பியம், சிலப்பதிகாரம் போன்ற நூல்களில் நாடகம் பற்றி பல குறிப்புகள் உண்டு. எடுத்துக்காட்டாக சிலப்பதிகாரத்தில் தரப்பட்டிருக்கும் நாடக அரங்கம் பற்றிய குறிப்பு பின்வருமாறு: இக்குறிப்பு தமிழர் அன்றே நாடகத்தின் பல கூறுகளை கவனித்து நாடகம் போட்டதைக் குறிக்கலாம்.
# தமிழர் நாடகக் கலை

## ஈழத்தமிழ் நாடகங்கள்

*முதன்மைக் கட்டுரை: ஈழத்தமிழ் நாடகங்கள்*  
ஈழத்துத் தமிழ் நாடகங்களை மரபுவழி நாடகங்கள், நவீன நாடகங்கள் என்ற இரு பெரும் பிரிவுகளுக்குள் அடக்கலாம். பண்டைய கூத்து முறைப்படி அமைந்த நாடகங்களே மரபு வழி நாடகங்களாகும். ஆங்கிலேயர் வருகையின் பின்னர் வந்து புகுந்த வசனம் பேசி நடிக்கும் நாடகங்களும் அதையொட்டிப் பின்னர் எழுந்த நவீன பாணி நாடகளும் நவீன நாடகங்களாகும்.
# கா. கைலாசநாதக் குருக்கள்

**கா. கைலாசநாதக் குருக்கள்** (K. Kailasanatha Kurukkal **பி:** ஆகத்து 15, 1921 - **இ:** ஆகத்து 8, 2000) இலங்கையைச் சேர்ந்த ஆய்வாளர், பேராசிரியர்.
# கா. கைலாசநாதக் குருக்கள்

## கல்வி

ஆரம்ப கல்வியை யாழ்ப்பாணம் நல்லூர் மங்கையர்க்கரசி வித்தியாசாலையிலும், இடைநிலைக் கல்வியை யாழ். பரமேசுவராக் கல்லூரியிலும் கற்றார். பின்னர் பேராதனை இலங்கைப் பல்கலைக் கழகத்தில் 1948 ஆம் ஆண்டு சமஸ்கிருதத்தில் முதுமாணி பட்டம் பெற்றார். பின்னர் பூனா பல்கலைக்கழகத்தில் இதிகாச புராணங்களிற் காணப்படும் சைவம் பற்றியும், தென்பாரதத்திலும் இலங்கையிலும் நிகழும் சைவக் கிரியைகள் பற்றியும் ஆய்வு செய்து கலாநிதிப் பட்டம் (முனைவர்) பெற்றார்.
ஆங்கிலம், தமிழ், இலத்தீன், பாளி, வடமொழி ஆகியவற்றில் புலமை மிக்கவர். செருமன், பிரெஞ்சு மொழிகள் தெரிந்தவர்.
# கா. கைலாசநாதக் குருக்கள்

## பேராசிரியராக

இவர் கொழும்புப் பல்கலைக்கழகம், பேராதனைப் பல்கலைக்கழகம் ஆகியவற்றில் சமஸ்கிருத விரிவுரையாளராகப் பணியாற்றினார். யாழ்ப்பாணப் பல்கலைக்கழகம் நிறுவப்பட்டபோது இவர் அதன் இந்து பண்பாட்டுத் துறையின் முதலாவது தலைவராக நியமிக்கப் பட்டார். மேலும் கலைத்துறையின் இணைத் தலைவராக சூன் 1976 தொடக்கம் டிசம்பர் 1978 வரை பணியாற்றினார். அத்துடன் யாழ் பல்கலைக் கழகத்துடன் இணைக்கப்பட்ட இராமநாதன் நுண்கலை அகாதமியின் தலைவராகவும் நியமிக்கப் பட்டார்.  
யாழ்ப்பாணம் பல்கலைக்கழகம் இவரை வாழ்நாள் பேராசிரியராக நியமித்தது. யாழ் பல்கலைக் கழகத்தால் அவ்வாறு முதன்முதலாக நியமிக்கப்பட்டவர் இவரே.  
பேராதனைப் பல்கலைக் கழகத்தில் குறிஞ்சிக் குமரன் கோவில் எழுப்பப் பட்டதற்கு இவரே உந்துசக்தியாக விளங்கினார்.
- சைவத் திருக்கோயிற் கிரியைநெறி''
- *இந்துப் பண்பாடு சில சிந்தனைகள்*
# கா. கைலாசநாதக் குருக்கள்

## இறப்பு

ஆகத்து 8, 2000ல் ஆத்திரேலியா விக்டோரியா மாகாணத்தில் காலமானார்.
# தமிழர் ஆடற்கலை

**தமிழர் ஆடற்கலை** (*Dance forms of Tamil Nadu*) தமிழரிடையே தோன்றிய மற்றும் வழக்கத்தில் உள்ள பல்வேறு நடன வடிவங்களை விரிவுபடுத்துகிறது. தமிழர் வரலாறு 5,500 ஆண்டுகளுக்கும் மேலான தொடர்ச்சியான கலாச்சார மரபுகளை உள்ளடக்கியது. நடனம் அல்லது ஆடல் மனிதனின் இயல்பான வெளிப்பாடுகளில் ஒன்று. ஆடலை கூத்து என்றும் நாடகத்தை கதை தழுவி வரும் கூத்து என்று கூறலாம்.
# தமிழர் ஆடற்கலை

## பின்னணி மற்றும் வரலாறு

தமிழர் வரலாறு 5,500 ஆண்டுகளுக்கும் மேலான தொடர்ச்சியான கலாச்சார மரபுகளை உள்ளடக்கியது. சங்க காலத்தில், கலை வடிவங்கள் இயல், இசை மற்றும் நாடகம் என வகைப்படுத்தப்பட்டன. நடனம் அல்லது ஆடல் மனிதனுக்கு இயல்பான வெளிப்பாடுகளில் ஒன்று. ஆடலை கூத்து என்றும் நாடகத்தை *கதை தழுவி வரும் கூத்து* என்றும் கூறுவர். தனிப்பட்ட மற்றும் குழு நடனங்களின் பல வடிவங்கள் தமிழரிடையே நடைமுறையில் உள்ளன. தமிழர் மரபில், சூழமவைவில் சிறப்புற்ற ஆடல்கலை வடிவங்களையும், அழகியலையும், கலைநுட்பத்தையும் தமிழர் ஆடற்கலை எனலாம்.
# தமிழர் ஆடற்கலை

## பாரம்பரிய நடனம்

### பரதநாட்டியம்

பரதநாட்டியம் என்பது தமிழகத்தில் தோன்றிய இந்திய பாரம்பரிய நடனத்தின் ஒரு முக்கிய வகையாகும். இது இந்தியாவின் பழமையான பாரம்பரிய நடன வடிவங்களில் ஒன்றாகும் மற்றும் சங்கீத நாடக அகாடமியால் அங்கீகரிக்கப்பட்ட பாரம்பரிய நடன வடிவங்களில் ஒன்றாகும். நடனத்தின் பெயர் *பாரதம்* மற்றும் "நடனம்" என்ற வார்த்தைகளின் கலவையாகும். இதில் பாரதம் என்பதில், *பா* என்பது *பாவம்* (உணர்வுகள், உணர்ச்சிகள்), *ரா* என்பது *ராகம்* (இசைக் குறிப்புகளுக்கான கட்டமைப்பு), *தம்* என்பது *தாளம்* என்பதை குறிப்பனவாகும். இந்த நடனம் பற்றிய விளக்கம் கிபி 2 ஆம் நூற்றாண்டு சங்க இலக்கியமான *சிலப்பதிகாரத்தில்* காணப்படுகிறது. அதே சமயம் ஆரம்ப கால கோயில் சிற்பங்கள் இந்த நடன வடிவத்தை பிரதிபலிக்கின்றன. நடனத்தின் தத்துவார்த்த அடித்தளங்கள் தமிழில் *கூத்த நூல்* மற்றும் *நாட்டிய சாத்திரம்* என்ற சமஸ்கிருத கலை புத்தகத்தில் காணப்படுகின்றன. சில இந்தியவியலாளர்களின் கூற்றுப்படி, இந்த நடனம் இந்துக் கோயில்களில் நிலவும் தேவதாசி கலாச்சாரத்துடன் இணைக்கப்பட்டுள்ளது.  
பரத நடனக் கலைஞர், பொதுவாக தங்கம் அல்லது வெள்ளி சரிகை கொண்ட வண்ணமயமான பட்டு சேலை மட்டும் நகைகள் அணிந்து, நடனமாடுவார்.அனைத்து நடனக் கலைஞர்களும் ஒவ்வொரு காலிலும் சிறிய மணிகளால் ஆன "சலங்கை" அணிவார்கள். ஒரு பரதநாட்டிய அரங்கேற்றம் என்பது ஒரு தனி அறிமுக நிகழ்ச்சியாகும், இது ஒரு இளம் நடனக் கலைஞரின் முறையான பயிற்சியை முடித்ததைக் குறிக்கிறது. இந்த நடனமானது பல்வேறு கால் வேலைப்பாடுகளுடன், கைகளை பயன்படுத்தி *முத்திரைகள்* என அழைக்கப்படும் பல சைகைகள், கண்கள் மற்றும் பிற முக தசைகளைப் பயன்படுத்திய வெளிப்பாடுகள் உள்ளடக்கியது.
# தமிழர் ஆடற்கலை

## பொம்மலாட்டம்

பொம்மலாட்டம் என்பது இப்பகுதியில் தோன்றிய உயிரற்ற பொருட்களைப் பயன்படுத்தும் பொம்மையாக்க வகையாகும். இது உயரம் மற்றும் வரை எடையுள்ள பல்வேறு பொம்மைகளைப் பயன்படுத்துகிறது. தலைகள், முதுகு, கைகள் மற்றும் கால்களில் இணைக்கப்பட்ட கம்பிகள் மற்றும் சரங்களால் பொம்மைகள் கையாளப்படுகின்றன. இதில் அலங்கரிக்கப்பட்ட குறைந்த எடை கொண்ட மர பொம்மைகளை பயன்படுகின்றன. பொம்மலாட்டக்காரர்கள் மேலே நின்று, கைகள் மற்றும் கைகளின் அசைவுகளைப் பயன்படுத்தி, தண்டுகள் அல்லது சரங்களைக் கட்டுப்படுத்தும் வகையில் பொம்மைகளை இயக்குகிறார்கள். ஒரு பெஞ்ச் மீது கருப்பு துணியை விரிப்பதன் மூலம் பொம்மலாட்ட அரங்கு உருவாக்கப்படுகிறது மற்றும் பொம்மலாட்டங்கள் விளக்கு அல்லது எண்ணெய் விளக்குகளால் ஒளிரும் வெள்ளைத் திரைக்குப் பின்னால் இயக்கப்படுகின்றன. பார்வையாளர்கள் திரையின் முன் அமர்வர். எனவே திரை உண்மையில் கலைஞர்களையும் பார்வையாளர்களையும் பிரிக்கிறது, அவர்கள் பொம்மலாட்டக்காரரால் இயக்கப்படும் பொம்மைகளின் நிழல்களைப் பார்க்க முடியும்.
# தமிழர் ஆடற்கலை

## பொம்மலாட்டம்

### தேவராட்டம்

தேவராட்டம் என்பது ஒரு நாட்டுப்புற நடன வடிவம். இந்தச் செயல் பொதுவாக ஆடைகள், ஒப்பனை மற்றும் இயற்றப்பட்ட கருப்பொருளுக்கு ஏற்றவாறு வெவ்வேறு முகமூடிகளை அணிந்துகொள்ளும் ஆண்களால் செய்யப்படுகிறது. பெண் கதாபாத்திரங்களில் கூட ஆண்களே நடிக்கிறார்கள். தேவராட்டம் என்பது வார்த்தைகள் பயன்படுத்தப்படாத ஒரு சுருக்கமான நடனம் மற்றும் நடனக் கலைஞர்கள் பல்வேறு கருப்பொருள்களை வெளிப்படுத்த பல்வேறு வெளிப்பாடுகளைப் பயன்படுத்துகின்றனர், இது இயற்கை, விலங்குகள் மற்றும் பறவைகளின் அம்சங்களிலிருந்து பெறப்பட்டது. தேவராட்டம் என்றால் தமிழில் "கடவுளின் நடனம்" என்று பொருள்.
# தமிழர் ஆடற்கலை

## பொம்மலாட்டம்

### கை சிலம்பாட்டம்

சிலம்பு என்பது செம்பு போன்ற உலோகத்தால் ஆன மற்றும் இரும்பு அல்லது வெள்ளி மணிகளால் நிரப்பப்பட்ட ஒரு கணுக்கால் ஆபரணம் ஆகும். இது அணிந்திருப்பவர் நகரும் போது அல்லது நடனமாடும் போது சத்தத்தை உருவாக்குகிறது. சிலம்பு தமிழ்ச் சங்கக் காப்பியமான *சிலப்பதிகாரத்தின்* அடிப்படையாக அமைகிறது. இது பொதுவாக பெண்கள் காலில் அணியப்படும். கையில் வைத்து நடனம் ஆடுவதால் "கைச்சிலம்பு" என்று அழைக்கப்படுகிறது. நடனத்திற்காக, நடனக் கலைஞர்கள் கொலுசு அணிந்து, கைகளில் சிலம்பைப் பிடித்து நடனமாடும்போது சத்தம் எழுப்புவார்கள். அம்மன் திருவிழாக்கள் அல்லது நவராத்திரி திருவிழாக்களில் குறிப்பாக காளி போன்ற பெண் தெய்வங்களைப் புகழ்வதற்காக இந்த நடனம் ஆடப்படுகிறது.
# தமிழர் ஆடற்கலை

## பொம்மலாட்டம்

### கரகாட்டம்

கரகாட்டம் என்பது ஒரு நாட்டுப்புற நடனம் ஆகும், நடனக் கலைஞர்கள் களிமண் அல்லது உலோகப் பானையை தலையில் வைத்து உடலுடன் அசைவுகளை செய்கிறார்கள். பானை காலியாக இருக்கலாம் அல்லது சில சமயங்களில் தண்ணீர் நிரம்பியிருக்கலாம். பானையில் வண்ணமயமான பூக்கள் மற்றும் பெரும்பாலும் வேம்பு இலைகள் கொண்டு அலங்கரிக்கப்படும். கலைஞர் சில நேரங்களில் பல பானைகளை மற்றொன்றின் மேல் அடுக்கி வைத்திருக்கலாம். இந்த நடனம் பொதுவாக அம்மன் வழிபாட்டுடன் தொடர்புடையது. இந்த கலை வடிவம் பாரம்பரியமாக பெண்களால் சேலை அணிந்து, ஆண்களும் அவர்களுடன் சேர்ந்து, கதையின் ஒரு பகுதியாக, திருவிழாக்கள் மற்றும் திருவிழாக்களில் விளையாடினர். 21 ஆம் நூற்றாண்டில், இந்த நடனம் சில சமயங்களில் ஆபாசத்திற்கு பெயர் பெற்றது, ஏனெனில் இது குறிப்பிடத்தக்க மாற்றங்களுக்கு உட்பட்டது.
# தமிழர் ஆடற்கலை

## பொம்மலாட்டம்

### காவடி ஆட்டம்

காவடியாட்டம் என்பது பெரும்பாலும் இந்துக் கடவுள்களுக்கு குறிப்பாக முருகனுக்கு அளிக்கப்படும் காணிக்கையின் ஒரு சடங்கு. *காவடி* (தமிழில் "சுமை" எனப் பொருள்படும்) என்பது கடன் பந்தத்தை வலியுறுத்தும் உடல் சுமையாகும், மேலும் காவடியைத் தாங்கி, நடனக் கலைஞர் கடவுளிடம் உதவிக்காக மன்றாடுகிறார்கள். ஆன்மீகக் கடனை சமநிலைப்படுத்துவதற்கான வழிமுறையாக இது காணப்படுகிறது. ஒரு எளிய காவடி என்பது தோள்களில் சமநிலைப்படுத்தப்பட்ட ஒரு மரக் குச்சியாகும், இது இரு முனைகளிலும் எடையுடன் இருக்கும் (பொதுவாக "பால் காவடி" என்று அழைக்கப்படும் பால் பானைகள்). ஒரு பாரம்பரிய காவடி என்பது இரண்டு அரைவட்ட மரம் அல்லது இரும்பு துண்டுகளைக் கொண்டுள்ளது, அவை வளைந்து குறுக்கு அமைப்பில் இணைக்கப்பட்டுள்ளன, அவை தூக்குபவரின் தோள்களில் சமநிலைப்படுத்தப்பட்டு இருக்கும். இது பெரும்பாலும் முருகனை வணங்கும் செயலாக மலர்கள் மற்றும் மயில் தோகைகளால் அலங்கரிக்கப்பட்டுள்ளது.அவர்கள் காவடியை சுமந்துகொண்டு, புனிதப் பயணம் செல்லும் வழியில் வெறும் காலுடன் நடனமாடுவார்கள்.மேலும் இவை பல இடங்களில் ஆடவர்கள் மட்டுமின்றி பெண்கள் பலராலும் ஆடப்படுகிறது.
# தமிழர் ஆடற்கலை

## பொம்மலாட்டம்

### கோலாட்டம்

கோலாட்டம் என்பது பழங்கால நாட்டுப்புற நடனம், இது பெண்களால் ஆடப்படும். நடனம். இந்த நடனத்தில் இரண்டு சிறிய குச்சிகள் பயன்படுகின்றன, ஒவ்வொரு கையிலும் ஒன்று. நடனக் கலைஞர்கள் பொதுவாக ஒரு வட்ட வடிவில் நின்று பாடல்களைப் பாடும்போது குறிப்பிட்ட தாளங்களை உருவாக்க குச்சிகளை அடிப்பார்கள். நடனக் கலைஞர்கள் தங்கள் கைகளில் அல்லது மற்ற நடனக் கலைஞர்கள் வைத்திருக்கும் குச்சிகளால் குச்சிகளை அடிக்கலாம். நடனக் கலைஞர்கள் பல வட்டங்களை உருவாக்கலாம், நடனக் கலைஞர்கள் துடிப்புகளை உருவாக்க அருகிலுள்ள வட்டங்களின் உறுப்பினர்களுடன் ஜோடிகளை மாற்றலாம். நடனம் பொதுவாக தெய்வங்களுக்கு அர்ப்பணிக்கப்படுகிறது. இந்த நடனம் அறுவடை காலத்திலும், கார்த்திகை மாதத்தில் பதினைந்து நாட்களுக்கும் நிகழ்த்தப்படுகிறது. பின்னல் கோலாட்டம், சக்கை கோலாட்டம் என பல்வேறு வகைகள் இதில் உள்ளன. பொதுவாக பெண்களால் பொங்கல் போன்ற மத விழாக்கள், விழாக்கள் மற்றும் பண்டிகைகளின் போது இந்த நடனம் ஆடப்படுகிறது.  
தற்போது பல மாவட்டஙகளில் கும்மிக்கலை மிகவும் வளர்ச்சி அடைந்து வருகிறது.ஆசிரியர்களால் மீட்டுருவாக்கம் செய்யப்படும் இக்கலை பல குழுக்களாக பல இடங்களில் மக்களால் கற்கப்பட்டு வருகின்றன.
# தமிழர் ஆடற்கலை

## பொம்மலாட்டம்

### குறவஞ்சி

குறவஞ்சி ஆட்டம் என்பது நாட்டுப்புற வடிவில் வெவ்வேறு இசைக்கு குறவர் பெண் நடனமாடுபவர்களிடமிருந்து உருவான ஒரு நடன வடிவமாகும். குறவஞ்சி சிவனுக்கு காணிக்கையாக நடனமடப்படுகின்றன, இருப்பினும் விஷ்ணுவுக்கான குறவஞ்சிகளும் உள்ளன. *திருக்குற்றால குறவஞ்சி* தான் முதன்முதலாக அறியப்பட்ட குறவஞ்சி. மயில் என்பது பரவனி எனப்படும் மயிலின் மீது ஏறும் முருகனின் வாகன வாகனத்தை குறிக்கிறது. நடனக் கலைஞர்கள் பெரும்பாலும் உயரமான மரத் துண்டுகளில் ஒரு மயிலைப் பின்பற்றி அசைவுகளை உருவாக்குகிறார்கள் மற்றும் ஒரு நூல் அல்லது கயிற்றைப் பயன்படுத்தி பறவையைப் போன்ற இறகுகளை இயக்குகிறார்கள். நடனக் கலைஞர்கள் விலங்குகளின் ஆடைகளை அணிந்துகொண்டு நடனமாடும் மற்ற நடனங்களும் உள்ளன, இதில் நடனக் கலைஞர்கள் காளை மற்றும் கரடி போல் உடையணிந்து ஆடுவார்கள். ஒயில் கும்மி என்பது கும்மியுடன் ஒயிலாட்டத்தின் கலவையாகும்.
# தமிழர் ஆடற்கலை

## பொம்மலாட்டம்

### பறையாட்டம்

பறையாட்டம் ஒரு பழங்கால பறை எனப்படும் தாள வாத்தியம் வாசிக்கும் போது நடனமாடுவதை உள்ளடக்கிய ஒரு பாரம்பரிய நடனம் ஆகும். இந்தக் கருவியானது பண்டைய தமிழிசைக்கருவிகளில். பறையாட்டத்தில், வாத்தியம் வாசிப்பவர் நடனக் கலைஞரும் ஆவார். பறை ஒரு தோளில் செங்குத்தாக *நடை* என்று அழைக்கப்படும் துணிப் பட்டையால் தொங்கவிடப்பட்டு, மற்றொரு கைக்கும் கலைஞரின் உடலுக்கும் இடையில் பிடிக்கப்படுகிறது.> இரண்டு மரக் குச்சிகள் அடிப்பதற்குப் பயன்படுத்தப்படுகின்றன, ஒன்று நீளமானது, இது "சுண்டு குச்சி" என்றும், மற்றொன்று குறுகிய, தடிமனான குச்சி. குச்சி நடனமாடும் போது வித்தியாசமான ஒலிகளை எழுப்ப மற்றும் உருவாக்க பயன்படுகிறது.  
இந்து புராணங்கள் மற்றும் நாட்டுப்புறக் கதைகளின் படி, நடனத்திற்கான குறிப்புகள் கடவுள்கள் சிவன் மற்றும் பார்வதி இருந்து தோன்றியதாக நம்பப்படுகிறது. இது முனீஸ்வரர் போன்ற பாரம்பரிய தமிழ் தெய்வங்களின் வழிபாட்டில் பயன்படுத்தப்படுகிறது. இந்த நடனம் திருவிழாக்கள் மற்றும் சுப நிகழ்ச்சிகளின் போது நடனம் ஆடப்பட்டது. கடந்த நூற்றாண்டில், சுப நிகழ்ச்சிகளுக்குப் பதிலாக இறுதிச் சடங்குகளுடன் தொடர்புடையதாகிவிட்டது.
# தமிழர் ஆடற்கலை

## பொம்மலாட்டம்

### புலியாட்டம்

புலியாட்டம் என்பது பொதுவாக ஆண்களால் ஆடப்படும் ஒரு நாட்டுப்புற நடனம். நடனக் கலைஞர்கள் பயன்படுத்தி புலியின் கோடுகளைப் போல மஞ்சள் மற்றும் கருப்பு நிறத்தில் வர்ணம் பூசுவார்கள். அவர்கள் முகமூடிகள், காதுகள், பாதங்கள், பற்கள் மற்றும் வால் ஆகியவற்றை அணிந்து நடனமாடுவர். நடனக் கலைஞர்கள் புலியின் அசைவுகளைப் பின்பற்றி மூர்க்கத்தனத்தைக் காட்ட முயல்கின்றனர். நடனக் கலைஞர்கள் எலுமிச்சையை உதடுகளில் வைத்திருப்பார்கள், அதனால் புலியைப் பின்பற்றி பர்ரிங் சத்தம் எழுப்பும்போது வாய் வறண்டு போகாது. பொதுவாக நவராத்திரி மற்றும் பிற கோவில் திருவிழாக்களின் போது இந்த நடனம் ஆடப்படும்.
# தமிழர் ஆடற்கலை

## பொம்மலாட்டம்

### புரவியாட்டம்

புரவியாட்டம் அல்லது பொய்க்கால் குதிரையாட்டம் என்பது ஒரு நாட்டுப்புற நடன வடிவமாகும், அங்கு நடனக் கலைஞர்கள் குதிரையின் உடலைப் போல வடிவமைக்கப்பட்ட மரச்சட்டத்தில் நடனமாடுவார்கள். குதிரை சணல், அட்டை அல்லது காகிதத்தால் ஆனது மற்றும் கண்ணாடி துண்டுகளால் அலங்கரிக்கப்படும். நடனம் ஆண்கள் மற்றும் பெண்கள் இருவரும் சேர்ந்து ஆடுகிறார்கள். நடனக் கலைஞர் குதிரையில் சவாரி செய்வது போல் அசைவுகளை நிகழ்த்துகிறார். ஆரம்பகால சோழர் காலத்தில் இந்த கலை பிரபலமடைந்தது மற்றும் தமிழ் காவியமான *சிலப்பதிகாரம்* மரக்கால்களைக் கொண்ட நடனமான மரக்கால் ஆட்டம் என்று குறிப்பிடப்பட்டுள்ளது. குதிரையைப் போல உயரமாகவும், குதிரையின் குளம்புகளைப் போலவும் ஒலிக்க கலைஞர்களால் மரக்கால்கள் பயன்படுத்தப்படுகின்றன.
# தமிழர் ஆடற்கலை

## பொம்மலாட்டம்

### உருமியாட்டம்

உருமியாட்டம் (உறுமி கோமாலியாட்டம் என்றும் அழைக்கப்படுகிறது) என்பது இருமுகம் கொண்ட பறை "உருமி' இசையுடன் தொடர்புடைய ஒரு நடனமாகும். இது மாநிலத்தின் சில பகுதிகளில் நடைமுறையில் உள்ள ஒரு கோயில் கலையாகும் மற்றும் பொதுவாக ஆடி மாதத்தில் அம்மன் கோயில்களில் நிகழ்த்தப்படும்.
# தமிழர் ஆடற்கலை

## கூத்து

கூத்து என்பது இசை, கதை மற்றும் பாடலுடன் நடனத்தையும் உள்ளடக்கிய ஒரு நாடக நிகழ்ச்சியைக் குறிக்கிறது. கலைஞர்கள் பொதுவாக ஆண்கள், அவர்கள் விரிவான மரத் தலைக்கவசங்கள், சுழலும் பாவாடைகளுடன் கூடிய சிறப்பு உடைகள், முக்கிய முக ஓவியம் மற்றும் அலங்காரம் போன்ற கனமான கணுக்கால் போன்ற ஆபரணங்களை அணிவார்கள். இந்த கலையானது தெரு நாடகத்தின் ஒரு வடிவமாகும். இது கோயில்கள் அல்லது கிராம சதுக்கங்கள் போன்ற திறந்த பொது இடங்களில் திருவிழாக்களின் போது நிகழ்த்தப்படுகிறது. இது பொதுவாக மாரியம்மன் அல்லது திரௌபதி போன்ற தெய்வங்களுக்கு அர்ப்பணிக்கப்படுகிறது. கதைகள் ராமாயணம் மற்றும் மகாபாரதம், புராணங்கள் மற்றும் நாட்டுப்புறக் கதைகள் போன்ற இந்து இதிகாசங்களிலிருந்து எடுக்கப்பட்டவை. இசை பாரம்பரிய இசைக்கருவிகளிலிருந்து இசைக்கப்படுகிறது மற்றும் நிகழ்ச்சியின் போது ஒரு *கட்டியகாரன்* கதையை விவரிப்பார்.
# தமிழர் ஆடற்கலை

## ஆடற்கலைகள் பட்டியல்

பார்க்க: தமிழர் ஆடற்கலைகள் பட்டியல்
# கல்பதுக்கை

**கல்பதுக்கை** (*cist*, அல்லது *kist*) என்பது பெருங்கற்காலத்தில் இறந்தவர்களுக்காக அமைக்கப்பட்ட நினைவுச்சின்ன வகைகளுள் ஒன்றாகும். கற்பதுக்கைகள் உலகின் பல்வேறு பகுதிகளிலும் காணப்படுகின்றன. ஐரோப்பா, ஆசியா ஆகிய கண்டங்களின் பல நாடுகளில் வரலாற்றுக்கு முற்பட்ட காலத்திலிருந்தே கற்பதுக்கைகள் அமைக்கப்பட்டதற்கான சான்றுகள் காண்டறியப்பட்டுள்ளன. பொதுவாக, இது, இறந்தவர்களின் உடலை அடக்கம் செய்வதற்கான கல்லால் அமைக்கப்பட்ட சிறிய பெட்டிபோன்ற அமைப்பு எனப்படுகிறது. தென்னிந்தியாவிலும் பல கற்பதுக்கைகளைக் கண்டுபிடித்துள்ளனர். தென்னிந்தியாவில் காணப்படும் பிற்காலத்துக் கற்பதுக்கைகள் கூடுதல் சிக்கல்தன்மை கொண்டவை. இவை நிலத்தில் குழி தோண்டி அதனை அறைகளாகப் பிரித்து உருவாக்கப்படும் ஒரு அமைப்புக் கொண்டவை. இயற்கையாகக் காணப்படும் பெரிய கற்களைக் கொண்டு அமைக்கப்படும் கல்திட்டைகள் போலன்றி, முறையாக வேண்டிய அளவுக்கு வெட்டியெடுக்கப்பட்ட கற்பலகைகளைப் பயன்படுத்தியே இவ்வாறான கல்பதுக்கைகள் அமைக்கப்பட்டன. இவை அவற்றின் அளவுக்கேற்ப ஒன்று அல்லது அதற்கு மேற்பட்ட எண்ணிக்கையுள்ள கற்பலகைகளினால் மூடப்படுகின்றன.
# கல்பதுக்கை

## சொற்பொருள்

மதராசுப் பல்கலைக்கழகத் தமிழ்ப் பேரகரமுதலியில் தரப்பட்டுள்ள சொற்பொருள்களில் இருந்து, "பதுக்கை" என்னும் சொல் "மறை", "ஒளி" போன்ற பொருள் கொண்ட "பதுக்கு" என்பதில் இருந்து பிறந்ததாகத் தெரிகிறது. இப்பேரகரமுதலியின்படி, "பதுக்கை" என்பது "கற்குவியல்", "இலைக்குவியல்", "மணற்குன்று" போன்ற பல்வேறு குவிந்திருக்கும் பொருட்களைக் குறிப்பதாகவும் தெரிகிறது. பண்டைக் காலத்தில் இறந்தோரை அடக்கம் செய்த இடங்களை மறைப்பதற்கான கற்களைக் குவியல்கள் பதுக்கைகள் என அழைக்கப்பட்டன. பல சங்கப் பாடல்களில் குறிப்பிடப்படும் "பதுக்கைகள்" இவ்வகையினவாக இருந்ததாகத் தெரிகிறது. காலப்போக்கில், அடக்கக் குழிகள் சிக்கல்தன்மை கொண்டவையாக வளர்ச்சியடைந்த பின்னரும், அவற்றின்மீது அடையாளத்துக்காகக் கற்கள் குவிக்கப்பட்டு முழு அமைப்புமே பதுக்கைகள் என அழைக்கப்பட்டன. "கல்பதுக்கை" அல்லது "கற்பதுக்கை" என்னும் வழக்கு சங்ககாலப் பாடல்களில் காணப்படவில்லை. பிற்காலத்திலேயே இச்சொல் பயன்பாட்டுக்கு வந்திருக்கக்கூடும்.
# கல்பதுக்கை

## சங்ககாலப் பதுக்கைகள்

சங்கத்தமிழ் ஆக்கங்களான அகநானூறு, புறநானூறு, ஐங்குறுநூறு போன்றவற்றில் அக்காலத்துப் பதுக்கைகள் குறித்த குறிப்புகள் உள்ளன. அக்காலத்தில் பாலை நிலத்தின் வழியே செல்லும் வழிப்போக்கர்களைக் கொன்று பொருள் பறிக்கும் மறவர்கள், அவ்வாறு கொல்லப்பட்டோரின் உடல்களின் மீது தழைகளைப் போட்டு மூடிக் கற்களையும் குவித்து மேடு செய்து வைப்பர். பாலை நிலத்தினூடு செல்லும் பாதைகளின் மருங்கில் காணப்படும் இவ்வாறான பதுக்கைகளின் அச்சம் ஊட்டும் வருணனைகளைச் சங்கப் பாடல்கள் தருகின்றன. நரிகள் போன்ற காட்டு விலங்குகள் சிதைக்காமல் இருப்பதற்காகவும், பிணங்கள் எழுந்துவரக்கூடும் என்ற நம்பிக்கையினால், அவ்வாறு நடப்பதைத் தவிர்ப்பதற்குமாகவே தொடக்க காலங்களில் பிணங்களையோ, அவை புதைக்கப்பட்ட இடங்களையோ கற்கள் போட்டு மூடினர் என்கின்றனர்.  
சங்ககாலத்து நினைவுக் கற்கள் பற்றி ஆராய்ந்த கிருஷ்ணமூர்த்தி, அக்காலத்தில் நினைவுக் கற்களின் வளர்ச்சியினை 4 கட்டங்களாகப் பார்க்கலாம் என்கிறார். இவற்றில் முதற்கட்டம் கிமு 8 ஆம் நூற்றாண்டு முதல் கிமு மூன்றாம் நூற்றாண்டு வரை என்றும், இரண்டாம் கட்டம் கிமு 3 ஆம் நூற்றாண்டு முதல் கிபி முதலாம் நூற்றாண்டு வரை என்றும், மூன்றாம் கட்டம் கிபி முதல் நூற்றாண்டிலிருந்து கிபி 4 ஆம் நூற்றாண்டு வரை என்றும் இதற்குப் பிந்திய காலத்தை நான்காம் கட்டமாகவும் அவர் பிரித்துள்ளார். இக்கால கட்டங்களினூடாகப் பல்வேறு வகையான நினைவுச் சின்னங்களுடன் கற்பதுக்கைகளும் வளர்ச்சியடைந்து வந்தன. காட்டு விலங்குகளிடம் இருந்து பாதுகாப்பதற்காகப் பிணங்களைக் கற்களால் மூடிய ஒரு நிலையில் இருந்து, சடங்குகளோடு கூடிய நினைவுச் சின்ன அமைப்புமுறை வளர்ச்சியடைந்ததை இலக்கியங்கள் காட்டுகின்றன. நடுகல் எடுப்பது குறித்து, காட்சி, கால்கோள், நீர்ப்படை, நடுதல், பெரும்படை, வாழ்த்தல் என்னும் ஆறு நிலைகள் தொல்காப்பியத்தில் குறிப்பிடப்படுகின்றன. இங்கே நடுகல் என்பது தற்காலத்தில் நடுகல் என்று புரிந்து கொள்ளப்படுவதை விட, கற்பதுக்கையை உள்ளடக்கிய பிற நினைவுக் கற்களுக்கே பொருந்தும் எனப்படுகிறது.
# கல்பதுக்கை

## தென்னிந்தியக் கற்பதுக்கைகள்

தென்னிந்தியாவில் தொல்லியல் ஆய்வுகள் மூலம் பல கற்பதுக்கைகள் கண்டறியப்பட்டுள்ளன. இடுதுளைகளுடன் கூடிய கற்பதுக்கைகள், கற்குவையுடன் கூடிய கற்பதுக்கைகள் எனப் பல்வேறு வகைகளில் இவ்வாறான கற்பதுக்கைகள் உள்ளன.  
கற்பதுக்கைகள் வடிவமைப்புக்கு ஏற்பச் செதுக்கிய கற்களினால் அமைக்கப்பட்டவை. இதனால், கருங்கல்லைப் பயன்படுத்தாமல், செதுக்குவதற்கு இலகுவான செம்புரைக்கல்லைப் பயன்படுத்தியுள்ளதைக் காண முடிகிறது. இவ்வகைக் கற்கள் கிடைக்கக்கூடிய இடங்களில் இவ்வகையான கற்பதுக்கைகள் கூடுதலாகக் காணப்படுவதாகத் தெரிகிறது. இவ்வாறான கற்பலகைகளைச் சுவசுத்திக்க வடிவில் அமையும்படி நிறுத்திச் சுவர்கள் அமைக்கப்பட்டுள்ளன. இந்த அமைப்பு கற்கள் உட்புறமாகச் சரிந்து விழுந்துவிடாமல் இருக்க உதவுகிறது. இது மேலே ஒரு பலகைக் கல்லை வைத்து மூடப்படுகிறது.
# கல்பதுக்கை

## தென்னிந்தியக் கற்பதுக்கைகள்

### இடுதுளைகள்

நான்கு பக்கச் சுவர்களில் ஒன்றில் துளை இடப்பட்டிருக்கும். இது இடுதுளை எனப்படுகிறது. பெரிய கற்பதுக்கைகளில் இத்துளைகள் ஒரு ஆள் நுழையக்கூடிய அளவு பெரிதாக இருக்கும். இந்த இடுதுளையூடாகவே ஈமக் குழிக்குள் ஈமப் பொருட்கள் வைக்கப்படுகின்றன. உள்ளே தடுப்புச் சுவர்கள் இருக்கும் இடங்களில் இவற்றிலும் இடுதுளைகள் இருப்பது கண்டறியப்பட்டுள்ளது. இடுதுளைகள் சதுரம், வட்டம் ஆகிய வடிவங்களிலும், வேறு சில குறியீட்டு வடிவங்களிலும் காணப்படுகின்றன.. "ம" வடிவில் அமைந்த இடுதுளைகள் தருமபுரி, வட ஆற்காடு ஆகிய மாவட்டங்களில் மட்டுமே சில இடங்களில் காணப்படுகின்றன.
# குத்துக்கல்

யில் உள்ள குத்துக்கல்]]
**குத்துக்கல்** (menhir) அல்லது **நெடுங்கல்** என்பது பெரிய நிலைக்குத்தாக நாட்டப்படுகின்ற தனிக் கல்லாகும். இது வரலாற்றுக்கு முற்பட்ட காலம் முதலாகவே இறந்தோருக்காக அமைக்கப்படும் நினைவுச் சின்னமாகும்.
# குத்துக்கல்

## முக்கிய குத்துக்கற்கள்

தற்போது இருப்பவற்றுள் மிகப்பெரிய குத்துக்கல், பிரான்ஸ் நாட்டின் பிரிட்டனியில் உள்ள லோக்காமரியாக்கர் (Locmariaquer) என்னுமிடத்தில் அமைந்துள்ளது. அமைக்கப்பட்டபோது 20 மீட்டர்கள் உயரமாக இருந்திருக்கக்கூடிய இது இன்று நான்கு துண்டுகளாக உடைந்து விழுந்து கிடக்கின்றது. இதனால் இது *பெரிய உடைந்த குத்துக்கல்* எனப்படுகின்றது. முழுக்கல்லாக இருந்தபோது சுமார் 330 தொன்கள் நிறை கொண்டதாக இருந்திருக்கும் எனக் கணிக்கப்பட்டுள்ள இது, இயந்திர வலுவின் உதவியின்றி மனிதனால் நகர்த்தப்பட்ட, உலகிலேயே இரண்டாவது அதிக பாரமான பொருள் என்று கூறப்படுகின்றது.
பிரிட்டனியில் உள்ள கர்னாக் கற்கள் (Carnac stones) எனப்படும் குத்துக்கல் தொகுதி மிகவும் பிரபலமானது. இங்கே 3000 க்கு மேற்பட்ட குத்துக்கற்கள் மூன்று பிரிவுகளாக ஒழுங்கு படுத்தப்பட்டுப் பல கிலோமீட்டர் தூரத்துக்கு வரிசையாக அடுக்கப்பட்டுள்ளன.
# குத்துக்கல்

## குத்துகல் வழிபாடு

குத்துக்கல்லைத் தமிழகத்தில் முன்னோர்களாக நினைத்து வணங்கி வழிபட்டு வந்துள்ளனர். சேலம் நகரின் அம்மாப்பேட்டை எனுமிடத்தில் குத்துக்கல்லை கூச்சிக்கல் முனியப்பன் என்ற பெயரில் வழிபடுகின்றனர். நெல்லை மாவட்டம் சமூகரெங்கபுரம் எனும் ஊரில் உள்ள குத்துகல்லை குத்துக்கல் மாடசுவாமி என்று வழிபடுகின்றனர்.
# கர்னாக் கற்கள்

**கர்னாக் கற்கள்** (Carnac stones) என்பது, பிரான்ஸ், பிரிட்டனியிலுள்ள கர்னாக் என்னும் ஊரைச் சுற்றிலும் அசாதாரணமாக அடர்ந்து காணப்படுகின்ற பெருங்கற்காலக் களங்களைக் குறிக்கின்றது. இங்கே, கல்திட்டைகள், குத்துக்கற்கள் போன்ற 3000 க்கும் மேற்பட்ட வரலாற்றுக்கு முற்பட்ட பெருங்கல் சின்னங்கள் காணப்படுகின்றன. இவையனைத்தும் உள்ளூரில் கிடைக்கும் பாறைகளிலிருந்து உடைத்து எடுக்கப்பட்டு, பிரிட்டனியின் *செல்ட்டிக்*குகளுக்கு முற்பட்ட மக்களால் அமைக்கப்பட்டவை. இதுவே இத்தகையவற்றுள் உலகிலேயே மிகப்பெரிய தொகுதியாகும்.
# நேர்மின்னி

| நேர்மின்னி (புரோத்தன்) |  |
| --- | --- |
| (படத்தில்) நேர்மின்னியின் குவார்க்கு அமைப்பு |  |
| அணுவடித்துகள் |  |
| ஃபெர்மியான் |  |
| ஹாடுரான் |  |
| பாரியான் |  |
| அணுக்கருனி |  |
| *நேர்மின்னி* (புரோத்தன்) | } |
|-
|-
! bgcolor=#efefef | பண்புகள்
|-
|-
| திணிவு (பொருண்மை): | 1.672 621 71(29) × 10<sup>−27</sup>
கிலோ.கி (kg) |
| --- | --- |
| 938.272 029(80) MeV/c<sup>2</sup> |  |
| 1.007 276 466 88(13) amu |  |
| மின்மம்: | 1.602 176 53(14) × 10<sup>−19</sup> C |
| ஆரம்: | about 0.8×10<sup>−15</sup> m |
| தற்சுழல்: | ½ |
| குவார்க்
கட்டமைப்பு: | 1 கீழ் குவார்க்,
2 மேல் குவார்க் |
| } |  |
|}  
**நேர்மின்னி** (proton, புரோத்தன்) என்பது அணுக்கருவின் உள்ளே இருக்கும் நேர்மின்மம் கொண்ட ஓர் அணுக்கூறான துகள் ஆகும். நேர்மின்னியின் மின்ம அளவானது 1.602 × 10<sup>−19</sup> C கூலாம் ஆகும். இதுவே ஓர் அடிப்படை மின்ம அலகும் ஆகும். இதன் திணிவு (பொருண்மை) 1.672 621 71(29) × 10<sup>−27</sup> கிலோ கிராம் (kg) ஆகும். இது ஓர் எதிர்மின்னியின் திணிவைக் காட்டிலும் 1836 மடங்கு அதிகம் ஆகும். நேர்மின்னி ஒரு உறுதியான அணுத்துகள் (துணிக்கை) எனக் செயல்முறை ஆய்வுகள் காட்டுகின்றன. இதன் அரைவாழ்வுக் காலத்தின் மிகக் குறைந்த எல்லை ஏறத்தாழ 10<sup>35</sup> ஆண்டுகள் எனக் கணித்துள்ளனர்  
எல்லா அணுக்களிலும் இந்த நேர்மின்னியானது பல்வேறு எண்ணிக்கைகளில் அணுக் கருவினுள் இருக்கும். ஹைட்ரஜன் அணுவில் ஒரே ஒரு நேர்மின்னிதான் அணுக்கருவில் இருக்கும். ஓர் அணுவின் கருவினுள் எத்தனை நேர்மின்னிகள் இருக்கின்றன என்பதே அவ் அணுவின் அணுவெண் எனப்படுவது. இருவேறு அணுக்கள் ஒரே எண்ணிக்கையில் நேர்மின்னிகள் கொண்டு இருக்கலாகாது. எனவே ஒரு பொருளானது மற்றொரு பொருளில் இருந்து வேறுபடுவது என்பது அடிப்படையில் இந்த நேர்மின்னி எண்ணிக்கையில்தான் அடங்கும். ஒரு அணுவானது தங்க அணுவா, வெள்ளி அணுவா, கரிம அணுவா என்பதெல்லாம், அவ்வணுவில் எத்தனை நேர்மின்னிகள் இருக்கின்றன என்பதைப் பொருத்தே அமையும்.  
எந்த ஓர் அணுவிலும், அதிலிருக்கும் ஒவ்வொரு நேர்மின்னிக்கும் எதிராக ஒரு எதிர்மின்னி இருப்பது அடிப்படையான தேவை ஆகும். ஏனெனில் அணுக்கள் தன் இயல்பான நிலையில் மின்மம் அற்ற ஒன்றாகும். நேர்மின்னியின் நேர்மின்மமானது எதிர்மின்னியின் எதிர்மின்மத்தால் முழு ஈடாக்கி மின்மம் அற்று இருக்கும். உராய்வு அல்லது வேதியியல் வினை முதலிய எக் காரணத்தினாலும் எதிர்மின்னிகள் ஓர் அணுவில் இருந்து பிரிய நேர்ந்தால், அவ் அணுவானது மின்மமாக்கப்படும்.  
நேர்மின்னி அல்லது எதிர்மின்னியின் எண்ணிக்கையைக் கொண்டு இயற்கையில் 94 வகையான வெவ்வேறு அணுக்கள் உள்ளனவென்று கண்டுள்ளனர். இவை தவிர, இன்று செயற்கையாகவும் மிகக் குறுகிய காலமே சேர்ந்திருக்கும் செயற்கை அணுக்களையும் அறிவியல் அறிஞர்கள் ஆக்கியுள்ளனர்.
# நேர்மின்னி

## வரலாறு

நியூசிலாந்து நாட்டைச் சேர்ந்த எர்ணஸ்ட் ரதர்ஃவோர்டு அவர்கள் 1918ல் நேர்மின்னியைக் கண்டுபிடித்ததாகக் கொள்வர். இவர் நைட்ரஜன் வளிமத்தூடே ஆல்ஃவா கதிர்களைச் செலுத்தியபோது, வெளியேறிய கதிரில் ஹைட்ரஜன் அணுக்கான சிறப்புப் பண்புகள் இருப்பது தெரியவந்தது. இதிலிருந்து நைட்ரஜன் அணுவில் ஹைட்ரஜன் அணுவின் கரு இருத்தல் வேண்டும் என உய்த்துணர்ந்தார். எனவே, "ஹைட்ரஜன் அணுவின் அணுவெண்ணாகிய 1 (ஒன்று) என்பது ஹைட்ரஜன் அணுவில் உள்ள நேர்மின்னியின் எண்ணிக்கை, எனவே அது ஓர் அடிப்படைத் துகள்" என்றார்.
# நேர்மின்னி

## வெளியிணைப்புகள்

- Particle Data Group
# தமிழர் குறியீடுகள்

ஒவ்வொரு இனமும், குமுகமும் (சமூகமும்) தங்களுக்குள், தங்களுடையதாகக் கருதப்படும் சில வாழ்க்கை, பண்பாட்டு அடையாளக் கூறுகள் இருக்கும். அப்படித் தமிழர்கள் தங்களுடைய அடையளக்கூறுகளாகக் கருதப்படுவவை இங்கே தமிழர் குறியீடுகள் என்று பட்டியலிடப்பட்டுள்ளது. இவை பொருள்களாவோ, கருத்தாகாவோ, கருத்தோவியங்களாகவோ இருக்கலாம். இவற்றுள் சிலவோ பலவோ தமிழர்களுக்கு மட்டுமே உரித்தானது என்று கருத இயலாது, எனினும் தமிழர்கள் அவற்றை தம் பண்பாட்டோடு ஆழமான நெருக்கம் உடையனவாகக் கருதுகிறார்கள்.  
- நிறங்கள்: பச்சை, நீலம், வெள்ளை, கறுப்பு, சிவப்பு, மஞ்சள்
- உயிரினங்கள்: மீன், புலி, யானை, பசு, மாடு, ஆடு, மான், காகம், மயில், கோழி,
- பூக்கள்: செவ்வரத்தம் பூ, தாமரைப் பூ, மல்லிகை, அந்திப் பூ
- கருவிகள்: ஏர், வேல், வில்
- இசைக்கருவிகள்: யாழ், பறை, சங்கு, வீணை
- எழுத்துக்கள்: ழ, தமிழ், ஓம்
- குத்துவிளக்கு
- கும்பிடுதல்
- கொடிகள்: மீன் கொடி, விற் கொடி, புலிக் கொடி, சூரியக் கொடி, இலை, பனைக் கொடி, நெல்
- பரதம் ஆடும் பெண்
- கை கூப்பும் பெண்
- சங்கு ஒலிக்கும் ஆண்
- கோபுரம், கோயில்,
- நடராஜர் சிலை
- குறள், வள்ளுவர்
- நூல்
- கப்பல், பாய்மரக்கப்பல்
- கும்பம்
- மாலை
- வெற்றிலை பாக்குத் தட்டம்
- கோலம்
- நிறைகுடம் (பூரணகும்பம்)
- அரசானைப் பானை, பானை
- பலசரக்குகள்: மஞ்சள், மிளகு, சுண்ணாம்பு
# தமிழர் குறியீடுகள்

## தாவரங்கள்

- பனை
- நெல்
- வாழை
- தென்னை
- பூவரசு
- மா
- பலா
- வெற்றிலை
# தமிழர் குறியீடுகள்

## உசாத்துணைகள்

- பக்தவத்சல பாரதி. (2005).* மானிடவியல் கோட்பாடுகள்*. புதுவை: வல்லினம் பதிப்பகம்
# இந்திரன் அமிர்தநாயகம்

**இந்திரன் அமிர்தநாயகம்** (பி. 1960, கொழும்பு, இலங்கை). இவர் ஆங்கிலம், பிரெஞ்சு மற்றும் இஸ்பானிய மொழிகளில் எழுதும் கவிஞர். *கை அமிர்தநாயகத்தின்*(Guy Amirthanagam) மகன். அமெரிக்க அரசின் தூதுவரக அதிகாரியாகவும் பணியாற்றுகிறார்.  
இந்திரன் அமிர்தநாயகத்தின் *The Elephants of Reckoning* 1994-இல் பற்றர்சன் கவிதைப் பரிசை (*Paterson Poetry Prize*)வென்றிருக்கிறது. *E; Infierno De los Pajaros* என்ற தலைப்பில் இவருடைய இஸ்பானியக் கவிதைத்தொகுப்பு வெளியாகியிருக்கிறது. *Ceylon R.I.P.*, இவருடைய இன்னுமொரு கவிதைத்தொகுப்பு. இவருடைய *So Beautiful* கவிதை PBS-இன் *The United States of Poetry* என்னும் தொடரில் இடம்பெற்றிருக்கிறது. ஆகஸ்ட், 1999-இல் யூனிவி்ஷன், ஒரு செய்தித்தொகுப்பில் இவருடைய ஸ்பானிஷ் கவிதைகளைப் பயன்படுத்தியிருக்கிறது.  
இவைபோக, The United States of Poetry, ALOUD: Voices from the Nuyorican Cafe, The Open Boat: Poems from Asian America, The Nuyorasian Anthology, Black Lightning, Living in America, The Four Way Reader #1 ஆகிய தொகுப்புகளிலும் இவருடைய கவிதைகள் இடம்பெற்றிருக்கின்றன.
# கரவெட்டி

**கரவெட்டி** (*Karaveddy*) இலங்கையின் வட மாகாணத்தில் யாழ் மாவட்டத்தில் வடமராட்சி தெற்கு-மேற்கு பிரதேச செயலாளர் பிரிவில் அமைந்துள்ள ஒரு கிராமம் ஆகும். இதன் எல்லைகளாக உடுப்பிட்டி, புலோலி, கரணவாய், நெல்லியடி ஆகிய கிராமங்கள் அமைந்துள்ளன.
# கரவெட்டி

## இங்குள்ள கோயில்கள்

- கரவெட்டி அத்துளு அம்மன்
- கரவெட்டி தச்சந்தோப்பு சிந்தாமணி விநாயகர் ஆலயம்
- கரவெட்டி கிழக்கு கிழவிதோட்ட பிள்ளையார்
- கரவெட்டி கிழக்கு நுணுவில் குளக்கட்டு விநாயகர் ஆலயம்
- கரவெட்டி கிழக்கு யார்க்கரு வரசித்தி விநாயகர் ஆலயம்
- கரவெட்டி மேற்கு வெல்லன் விநாயகர் ஆலயம்
- கரவெட்டி முங்கோடை முருகன் ஆலயம்
- கரவெட்டி கிழக்கு தல்லையப்புலம் பத்திரகாளி அம்மன் ஆலயம்
# கரவெட்டி

## இங்குள்ள கல்லூரிகள்

- கரவெட்டி விக்னேசுவரா கல்லூரி
- கரவெட்டி ஞானாசிரியர் கல்லூரி
- கரவெட்டி திருஇருதயக் கல்லூரி
- கரவெட்டி மாணிக்கவாசகர் வித்தியாலயம்
# கரவெட்டி

## இங்கு பிறந்த புகழ் பூத்தோர்

- பொன். கந்தையா - முதலாவது தமிழ் பொதுவுடமைக் கட்சி நாடாளுமன்ற உறுப்பினர்
- வி. கே. சிற்றம்பலம் இலங்கையின் முதலாவது தபால் மா அதிபர்
- கே. சீ. நடராஜா- பிரபல சட்டத்தரணி, அரசியல்வாதி
- மு. சிவசிதம்பரம் - உடுப்பிட்டி, நல்லூர் நாடாளுமன்ற உறுப்பினர் - முன்னைநாள் சபாநாயகர்
- சி. சிவஞானசுந்தரம் - சிரித்திரன் ஆசிரியர்
- பேராசிரியர் கார்த்திகேசு சிவத்தம்பி - பேராசிரியர், ஆய்வாளர், விமர்சகர்
- கா. சூரன், சைவப்பெரியார்
- எம். வீ. கிருஷ்ணாழ்வார் - (சுபத்திரையாழ்வார்)- கூத்து நாடக கலைஞர்
- மருத்துவகலாநிதி சிவா.சின்னத்தம்பி - மகப்பேற்று மருத்துவ நிபுணர்
- செ. கதிர்காமநாதன் - சிறுகதை எழுத்தாளர்
- ரஞ்சகுமார் - சிறுகதை எழுத்தாளர்
- திருமதி யோகா பாலச்சந்திரன் - எழுத்தாளர், விமர்சகர்
- க. சிவலிங்கராசா -யாழ்ப்பாணம் பல்கலைக்கழக தமிழ்த்துறை பேராசிரியர்
- கே. எஸ். பாலச்சந்திரன், மேடை நாடக, வானொலி, திரைப்பட நடிகர்
- பண்டிதர் கே. வீரகத்தி- தமிழ் இலக்கண போதனாசிரியர், கவிஞர்
- ஏ. கே. கருணாகரன், சங்கீத வித்துவான்
- மன்னவன் கந்தப்பு - அதிபர், கவிஞர்
- கரவைக் கிழார் - நாடக எழுத்தாளர்
- கரவை கந்தசாமி - இடதுசாரி அரசியல் செயற்பாட்டாளர்
- கே. மார்க்கண்டன் - வானொலி நடிகர்
- கரவைச் செல்வம் - வானொலி நிகழ்ச்சி தயாரிப்பாளர்
- கருணா - ஓவியர்
- கண. மகேஸ்வரன், எழுத்தாளர்
- கப்டன் மில்லர், விடுதலைப் போராளி
- த. ஆனந்தமயில், எழுத்தாளர்
# கரவெட்டி

## சிறப்புகள்

- கரவை வேலன் கோவை - கரவெட்டி வேலாயுதபிள்ளை என்பவர் மேல் பாடப்பட்ட நூல். அதில் இருந்து ஒரு செய்யுள்:
:"முத்தம் பொதியும் பவளந் திறந்து முறையினும்பேர் துத்தம்
:பயின்மொழி யாற்சொல்லுஞ் சால்வழிச் சூழ்பெருகும்
:நத்தம் பயிலுங் கரவையில் வேலனன் னாட்டிலுங்கன்
:சித்தம் பயில்பதி சொல்லா திருக்குந்தெரிவையரே."  
- வடமராட்சி கட்டைவேலி நெல்லியடிப் பலநோக்குக் கூட்டுறவுச் சங்கத்துக் கலாசாரக் கூட்டுறவுப் பெருமன்றம் - இலங்கையிலேயே இலக்கிய வளர்ச்சிக்கும் மேம்பாட்டுக்குமாக உழைக்கின்ற, செயற்படுகின்ற ஒரே பலநோக்குக் கூட்டுறவுச் சங்கம் இதுவேயாகும். நூலக வசதி - ஒரு வருடத்தில் நூலகத்தில் அதிகமான புத்தகங்களை வாசிக்கின்றவர்களுக்குப் பரிசு வழங்கும் திட்டமும் உண்டு - நூல் வெளியீடு போன்ற பணிகளை இச்சங்கம் மாத்திரமே தொடர்ந்து செய்து வருகின்றது.
- வடமராட்சி கரவெட்டி பகுதியிலை உள்ள சோனப்பு திடலில் அந்தக் காலத்தில் ஆண்டு தோறும் மாட்டுச் சவாரி நடக்கும்.
- அன்ரன் பாலசிங்கம் அவர்கள் வளர்ந்த இடமான கரவெட்டி, இடதுசாரி சிந்தனைகளின் விதைநிலம். சமூக உட்கொடுமைகளுக்கெதிராகக் கிளர்ந்தெழுந்த மாக்சிசவாதிகள் நிறைந்த சிவப்பு மண் அது.
- 1920, 30களில் 'குடி அரசு'ப் பத்திரிகைக்கு இலங்கைத் தமிழரிடையே ஒரு வாசக வட்டம் இருந்தது. உதாரணமாக, கரவெட்டியில், 1930 இன் பிற்காலத்தில் பெரியாரின் கொள்கைகளை எடுத்துப்பேசிய ஓர் இளைஞர் குழாம் இருந்தது. அவர்களில் ஒருவர் 'குடி அரசு' என்ற பட்டப் பெயருடன் (குடியரசு கந்தவனம்)(குடியரசு கந்தப்பு) இறக்கும்வரை (ஏறத்தாழ 1960கள் வரை) அழைக்கப்பட்டு வந்தார்.
- கண்ணகி மதுரையை எரித்து விட்டு வந்து தங்கி நின்ற இடங்கள் வற்றாப்பளை அம்மன், மட்டுவில் பண்டிதலச்சி அம்மன், கரவெட்டி அத்துளு அம்மன், அல்வாய் முத்துமாரியம்மன் என்பது ஐதீகம்.
- கரவெட்டி விக்கினேஸ்வராக் கல்லூரி யின் 3 பழைய மாணவர்கள் நாடாளுமன்ற உறுப்பினர்களாக தேர்ந்தெடுக்கப்பட்டிருக்கிறார்கள். பருத்தித்துறைத் தொகுதியில் பொன். கந்தையா, அதிலிருந்து பிரிக்கப்பட்ட உடுப்பிட்டி தொகுதியில் மு. சிவசிதம்பரம், கே. ஜெயக்கொடி ஆகியோர்.
# முல்லைத் தமிழர்

**முல்லைத் தமிழர்** எனப்படுவோர் முல்லைச் சூழமைவில் வசிக்கும் தமிழர்களைக் குறிக்கும். காடும் காடு சார்ந்த இடமும் முல்லை எனப்படும். "காடு கொன்று நாடாக்கி, குளந்தொட்டு வளம் பெருக்கிய தமிழ் மக்கள், காடுகளைக் குறிக்கும் பலவகைச் சொற்களால் ஆன பெயர்களையே பல முல்லைநிலச் சிற்றூர்களுக்கு இட்டு வழங்கினர்."
# ஜி. நாகராஜன்

**ஜி. நாகராஜன்** (1 செப்டம்பர் 1929 - 19 பிப்ரவரி 1981), தமிழ்நாட்டைச் சேர்ந்த சிறுகதை எழுத்தாளர் மற்றும் ஆசிரியர் ஆவார். பொதுவாக இலக்கியத்தால் கவனிக்கப்படாத விளிம்புநிலை மனிதர்களான பாலியல் தொழிலாளர்களையும் அவர்களுக்கான தரகர்களையும் கதைகளுக்குள் கொண்டு வந்தவர்.
# ஜி. நாகராஜன்

## வாழ்க்கை

நாகராஜன், மதுரையில் 1 செப்டம்பர் 1929 அன்று ஒரு பிராமணக் குடும்பத்தில் பிறந்தார். இவர் குடும்பத்தில் ஏழாவது குழந்தை. தந்தை கணேச அய்யர் வழக்கறிஞர். பழனியில் வழக்கறிஞர் தொழிலை செய்துவந்தார். இவருக்கு இரு சகோதரர்கள், இரு சகோதரிகள் உண்டு.  
இவர் மதுரை அருகிலுள்ள திருமங்கலத்தில் இருந்த தாய்மாமன் வீட்டில் தங்கி, ஒன்பதாம் வகுப்பு வரை திருமங்கலம் பி. கே. என். வித்யாசாலாவில் படித்தார். பின் பழனியில் 10 மற்றும் 11 வகுப்புகளை முடித்தார். புகுமுக வகுப்பை மதுரைக் கல்லூரியில் படித்து பல்கலைகழக முதல் மாணவராக வெற்றி பெற்றார். கணிதத்தில் நூற்றுக்கு நூறு மதிப்பெண் பெற்று அதற்கான தங்கப்பதக்கத்தை அறிவியல் மேதை சி.வி.ராமிடமிருந்து வாங்கினார். மதுரைக்கல்லூரியில் இளங்கலை பட்டப்படிப்பில் முதல் வகுப்பில் தேர்ச்சி பெற்றார். பின்னர் முதுகலைப் படிப்பையும் அங்கு படித்துத் தேர்ச்சி பெற்றார்.  
காரைக்குடியில் கல்லூரியில் ஆசிரியராகப் பணியாற்றினார். அதன் பிறகு சென்னை கணக்காயர் அலுவலகத்தில் சிறிது காலம் பணியாற்றினார். அதன் பின்னர் மதுரை அமெரிக்கன் கல்லூரியில் ஆசிரியராகப் பணியாற்றினார்.  
1959 ஆம் ஆண்டு இவரும் ஆனந்தா என்பவரும் திருமணம் செய்து கொண்டனர் . ஆனந்தா தீ விபத்து ஒன்றில் இறந்து போனார். பின்னர் 1962ல் பள்ளி ஆசிரியையான நாகலட்சுமி என்பவரை இரண்டாவதாகத் திருமணம் செய்து கொண்டார். இவ்விணையருக்கு ஆனந்தி, கண்ணன் என இரு பிள்ளைகள் பிறந்தனர்.
# ஜி. நாகராஜன்

## அரசியல் ஈடுபாடு

இவர் சென்னையில் பணியாற்றிய காலகட்டத்தில் அவருக்கு அரசியல் ஈடுபாடு ஏற்பட்டது. இடதுசாரிக் கொள்கைகளில் கவரப்பட்ட இவர் மதுரையில் கல்லூரியில் பணியாற்றிய போது இடதுசாரி கட்சிக்கான அரசியலில் முழுநேர ஈடுபாடு ஏற்பட்டது. கம்யூனிச சிந்தனையாளர்கள் பலருடனும் தொடர்பு வைத்துக் கொண்டார். கல்லூரியில் மிகச்சிறந்த ஆசிரியராக விளங்கிய இவரை ஆராய்ச்சிப் படிப்புக்காக அமெரிக்காவிற்கு அனுப்ப கல்லூரி நிர்வாகம் திட்டமிட்டது. ஆனால் அவர் இடதுசாரி இயக்கத்தில் சேர்ந்து வேலையை துறந்து முழுநேர கட்சி ஊழியராக ஆனார். தனியார் பயிற்சிக் கல்லூரிகளில் ஆசிரியராகப் பணியாற்றியபடி அவர் கட்சி வேலைகளில் ஈடுபட்டு வந்தார்.  
1952 முதல் இவர் திருநெல்வேலிக்கு சென்று பேராசிரியர் நா.வானமாமலையின் தனிப்பயிற்சிக் கல்லூரியில் வேலை செய்யத் தொடங்கினார். சுந்தர ராமசாமி, ஜெயகாந்தன் முதலிய எழுத்தாளர்களுடன் தொடர்பு கொண்டார். 1956இ-ல் கட்சியுடன் ஏற்பட்ட கருத்து முரண்பாட்டால் கட்சிப் பொறுப்பை விலக்கிக் கொண்டார்.  
அதன் பிறகு மதுரைக்கு திரும்பி தனிப்பயிற்சிக் கல்லூரி ஒன்றில் ஆசிரியராகப் பணியாற்றினார். அங்கு 1969-இல் புகுமுக வகுப்பு மாணவராக இருந்த பின்னாளைய எழுத்தாளர் சி. மோகன், இவரிடம் கணிதம் பயின்றார்.
# ஜி. நாகராஜன்

## படைப்புகள்

இவர் முறையாக எழுதியவர் அல்ல. ஆங்காங்கே எழுதி எவரிடமாவது கொடுத்துவிட்டுச் செல்லும் வழக்கம் அவருக்கு இருந்தது. 1950 முதலே சிறுகதைகள் எழுதியிருக்கிறார். 1957ல் ஜனசக்தி மாத இதழில் “அணுயுகம்” என்ற கதையை எழுதியதும் புகழ் பெற்றார்.பித்தன் பட்டறை என்ற பதிப்பகம் வழியாக “குறத்திமுடுக்கு” என்ற குறுநாவலை வெளியிட்டார். “நாளை மற்றும் ஒரு நாளே” இவரது புகழ் பெற்ற நூல். “கண்டதும் கேட்டதும்” என்ற சிறுகதைத் தொகுதியும் வெளியாகியுள்ளது. ஆங்கிலத்திலும் சில கட்டுரைகளை எழுதியிருக்கும் இவர் “With fate conspires” என்ற ஆங்கில நூலையும் எழுதி வெளியிட்டிருக்கிறார். மாணவர்களுக்காக காந்தியின் வாழ்க்கை வரலாற்றையும் எழுதியிருக்கிறார்
# ஜி. நாகராஜன்

## படைப்புகள்

### நாவல்கள்

- நாளை மற்றும் ஒரு நாளே,
- குறத்தி முடுக்கு.
# ஜி. நாகராஜன்

## படைப்புகள்

### சிறுகதைகள்

- எங்கள் ஊர்
- டெர்லின் ஷர்ட்டும் எட்டுமுழ வேட்டியும் அணிந்த மனிதர்
- யாரோ முட்டாள் சொன்ன கதை
- தீராக் குறை
- சம்பாத்தியம்
- பூர்வாசிரமம்
- அக்கினிப் பிரவேசம்
- நான் புரிந்த நற்செயல்கள்
- கிழவனின் வருகை
- பூவும் சந்தனமும்
- ஜீரம்
- போலியும் அசலும்
- துக்க விசாரனை
- மனிதன்
- இலட்சியம்
- ஓடிய கால்கள்
- நிமிஷக் கதைகள்